利物浦足球會

**利物浦足球會**（）係英格蘭超級足球聯賽嘅球隊之一，喺英格蘭西北港口城市利物浦，係英格蘭最出名同埋最成功嘅足球會之一。

## 簡介
利物浦喺1892年成立。佢哋曾經十八次攞到聯賽冠軍、七次足總盃同聯賽盃冠軍、6次歐聯冠軍加埋三次歐洲超級盃冠軍。利物浦攞歐聯、歐協、聯賽盃同埋歐洲超級盃嘅次數都係全英國最多嘅，本土頂級聯賽、足總盃呢兩項主要賽事就唔係。利物浦雖然英超成立以來一直喺英超踢波，但係英超改制後近卅年都未攞過一次冠軍，最終喺2020年6月25號，曼城作客車路士輸波，賽後31戰得63分，落後榜首利物浦23分，喺聯賽剩返7輪賽事嘅情況下，曼城宣告衛冕失敗，令到利物浦30年嚟首次贏到英超改制後嘅頂級聯賽冠軍。

## 歷史
利物浦喺21世紀早期曾經係英格蘭「Big 4」之一，喺2001年奪得三冠王，包括歐洲足協盃、英格蘭聯賽盃同英格蘭足總盃。賓尼迪斯做領隊之後，球隊成績更上一層樓，2005年更加喺半場落後3球之下，下半場連入三球，再喺十二碼大戰反勝AC米蘭，攞到歐聯冠軍。之後，2006年又喺足總盃決賽落後韋斯咸兩球之下，憑住施斯入一粒加上謝拉特梅開二度，包括被稱為「神奇、頂級、超卓」嘅四十幾碼外遠射補時入波，順利令場波要打加時，最後十二碼大戰羸埋。

但後來成績一落千丈，甚至有好幾年都打唔入前四，無得打歐聯。喺鶴臣做領隊嘅時期，更加試過跌出前十，結果佢半年就俾人炒咗。之後經過杜格利殊短暫年半做過領隊，球隊成績開始慢慢回復，但第二季2011-2012又因為成績唔好，雖然重奪聯賽盃，但聯賽只得第八而辭職。後來，羅渣士上任，利物浦終於迎來一個短暫復蘇，更憑住成隊波，尤其是蘇亞雷斯嘅神勇表現，經過十一連勝，喺2013-2014年英超賽季重剩番三場嘅時候，仍然排喺榜首，但喺尾三嗰場輸畀車路士，而曼城喺最後五輪全勝，所以結果以兩分之差失落英超冠軍。但係之後嗰季主力蘇亞雷斯走咗，隊波無咗前場領袖，唔單只歐聯分組賽出局，聯賽亦都只得第六。直到2015年10月高普接替羅渣士，用人唯才，第一季已經帶隊打入聯賽盃決賽同歐霸決賽，但分別輸畀曼城同西維爾。而第二季買咗文尼、雲拿當等人之後，雖然一月無贏過波，但係季尾發威，終於繼2014年之後再次攞到前四，可以直入歐聯分組賽。

喺高普嘅帶領底下，利物浦由16/17球季到19/20球季都係聯賽頭4名，連續4年直入歐聯分組賽。球隊喺18/19球季輸曼城1分，以97分，英超史上最高分亞軍完成球季。不過有失亦有得，球隊喺呢一季以2:0打敗一樣嚟自英國嘅熱刺，攞到隊史第6個歐聯冠軍。贏咗歐聯嘅紅軍之後食住個勢，喺11月嘅世界冠軍球會盃決賽以1：0打敗嚟自巴西嘅法林明高，攞埋隊史第1個世冠盃冠軍。之後喺19/20球季全隊上下一心，為嘅係英超改制之後第一個英超冠軍。球隊由第2場比賽贏修咸頓開始，喺榜首位置由頭帶到落尾，最後攞到99分，拋離亞軍曼城18分，成功攞到球會同埋球迷等到頸都長埋嘅英超冠軍。2024年1月26日，高普同球會達成協議，喺賽季結束後辭去俱樂部主帥一職。

荷蘭人史洛接手高普留下嘅班底，喺2024-25賽季起擔任球隊主教練，靠著謹慎嘅輪換和戰術，以及提升球員多功能性嚟彌補部分位置板櫈深度唔夠，球隊亦喺佢嘅調養下再度打出生龍活虎嘅表現，除咗喺相隔5年再次奪得英超冠軍之外，亦喺提早四輪宣告第二次登頂英超。球會35年嚟首次「與民同樂」嘅頂級聯賽奪冠亦令晏菲路球場氣氛高漲，並且追平咗死敵曼聯嘅20次頂級聯賽冠軍紀錄。史洛同雲迪積克分別成為球會史上第一位荷蘭籍英超冠軍主帥同隊長。

## 主場

1884年，晏菲路起咗喺士丹利公園隔離。佢本來係愛華頓主場，但隊波同晏菲路業主John Houlding有租務拗撬所以搬走咗，留番個空場。於是 Houlding 就以晏菲路為主場喺1892年創立咗利物浦足球會。起初有二萬個位，不過第一場波得一百個人睇。

高峰時期晏菲路可以裝到60000人，直到九十年代都有55000個位。但後來英超規定利物浦一定要將晏菲路變成全座嘅足球場，所以1994年客量就減到45276。 呢個改變令到Kemlyn Road Stand要喺1992年，即係創會100週年重建，所以之後就叫做百週年看台（Centenary Stand），直到2017年改名叫杜格利殊看台（Kenny Dalglish Stand）。1999年，晏菲路看台加多咗層。

因為擴建有限制，2002年5月利物浦提出過搬主場去士丹利公園球場，2004年7月批准起，繼而喺2006年9月利物浦市議會以999年租約批出塊地。但係喺George Gillett同Tom Hicks喺2007年2月成為新班主之後，球場重新設計咗，而個新設計喺2007年11月由議會通過，計劃2011年8月起好，最多容納六萬個球迷，由HKS, Inc.負責起。 但係2008年8月新球場停工，因為兩位班主畀唔起三億英鎊去起。後來利物浦新班主芬威體育集團（Fenway Sports Group）決定重建現有嘅晏菲路球場，放棄士丹利公園球場，而球場容量都會升到大約六萬，成本大約一億五千萬鎊。球場擴建完之後，原主看台加多咗第三層，而成個球場總容量升到 54074，用咗一億。時任領隊高普形容呢個新看台好正。2024年完成嘅晏菲路看台重建工程更加將球場的容量增加到 61,276人。

## 球會榮譽
### 本土聯賽
* **英格蘭超級足球聯賽冠軍**（2次）
** 2019-20年、2024-25年

* **英格蘭甲組聯賽（頂級）冠軍**（18次）
** 1900-01年、1905-06年、1921-22年、1922-23年、1946-47年、1963-64年、1965-66年、1972-73年、1975-76年、1976-77年、1978-79年、1979-80年、1981-82年、1982-83年、1983-84年、1985-86年、1987-88年、1989-90年 

* **英格蘭乙組聯賽（第二級）冠軍**（4次）
** 1893-94年、1895-96年、1904-05年、1961-62年

### 本土杯賽
* **[[英格蘭足總盃]] 冠軍**（8次）
** 1964-65年、1973-74年、1985-86年、1988-89年、1991-92年、2000-01年、2005-06年、2021-22年 

* **[[英格蘭聯賽盃]] 冠軍**（10次）
** 1980-81年、1981-82年、1982-83年、1983-84年、1994-95年、2000-01年、2002-03年、2011-12年、2021-22年、2023-24年 

* **[[英格蘭社區盾|英格蘭慈善盾/社區盾]] 冠軍**（16次）
** 1964年1、1965年1、1966年、1974年、1976年、1977年1、1979年、1980年、1982年、1986年1、1988年、1989年、1990年1、2001年、2006年、2022年

* **[[英格蘭足總青年杯]] 冠軍**（4次）
** 1996年、2006年、2007年、2019年

* **[[英格蘭超級盃]] 冠軍**（1次）
** 1986年

### 歐洲賽事
* **[[歐洲冠軍球會盃]] / [[歐洲聯賽冠軍盃]] 冠軍**（6次）
** （歐洲冠軍球會盃）
** 1976-77年 3-1 贏西德 **[[慕遜加柏]]**
** 1977-78年 1-0 贏比利時 **[[布魯日]]**
** 1980-81年 1-0 贏西班牙 **[[皇家馬德里]]**
** 1983-84年 1-1 （十二碼4-2）贏意大利 **羅馬**
** （歐洲聯賽冠軍盃）
** 2004-05年 3-3 （十二碼3-2）贏意大利 **[[AC米蘭]]**
** 2018-19年 2-0 贏英格蘭 **[[熱刺]]**

* **[[歐洲足協盃]] 冠軍**（3次）
** 1972–73年 3-2 贏西德 **[[慕遜加柏]]**（兩回合）
** 1975–76年 4-3 贏比利時 **[[布魯日]]**（兩回合）
** 2000–01年 5-4 贏西班牙 **[[阿拉維斯]]**

* **[[歐洲超級盃]] 冠軍**（4次）
** 1977年 7-1 贏西德 **漢堡**（兩回合）
** 2001年 3-2 贏德國 **[[拜仁慕尼黑]]**
** 2005年 3-1 （加時）贏俄羅斯 **[[莫斯科中央陸軍]]**
** 2019年 2-2 （十二碼5-4）贏英格蘭 **[[車路士]]**

#### 國際賽事
* **[[世界冠軍球會盃]]** 冠軍（1次）
** 2019年 1-0 贏巴西 **[[費林明高]]**

1：並列冠軍

## 球員名單（2025/26）

#國籍圖標根據國際足協的參賽資格定義，但球員可能會持有多於一個非國際足協定義的國籍。
#球員編號參照   官方網站 。
#者為傷患球員，
# **粗體字**為新加盟球員（青年隊提升不計）。
#2025年：6月1日至10日，6月16日至9月1日。
#最後更新：2025年9月2號


### 現役球員

雲迪積克、安祖·羅拔臣、艾利臣、沙拿及居迪斯·鍾斯分別為本隊隊長、副隊長、第三隊長、第四隊長及第五隊長。

### 外借球員

### 離隊球員

# 『*』為先租出一季或半季後售出。


## 退役球衣號碼
2025年7月3日清晨，迪奧高·祖達同佢細佬喺西班牙嘅一場車禍中身亡。喺英國時間2025年7月11日20:20分，利物浦正式宣佈將20號球衣 (涵蓋男子隊、女子隊同青訓學院) 永久退役 。

## 職員名單
資料來源：利物浦官網https://www.liverpoolfc.com/team/mens

## 參考

## 連出去

* 利物浦官方網頁 
* 香港利物浦球迷俱樂部（官方球迷會）
* 利物浦(香港及澳門)官方球迷會 – ANFIELD'S 12TH
* 轉會市場